Bergsbók
Store norske leksikon,Språk og litteratur,Litteraturtyper,Norrøn litteratur
Bergsbók er et islandsk håndskrift fra 1300-tallet som i hovedsak inneholder de største sagaene om de norske kongene Olav Tryggvason og Olav den hellige; Olavssagaene. Bergsbók har fått navn etter den islandske abbeden Bergr Sokkason. Bergr skal ifølge håndskriftet ha oversatt den eldste sagaen om Olav Tryggvason (skrevet av Odd Snorresson) fra latin til norrønt.
Bergsbók var i Norge på 1500-tallet, men ble på 1600-tallet solgt og kom til Sverige. Boka oppbevares nå i Kungliga biblioteket i Stockholm.Bergsbók ble utgitt i faksimile ved G. Lindblad i København i 1963. Les mer i Store norske leksikon Saga Olav Tryggvason Olav den hellige Eksterne lenker Eit gammalt utdrag or Bergsbok : forteljingar frå dei store kongesogene om Olav Tryggveson og Olav den heilage (Nasjonalbiblioteket)